ປ. ໂອບາມາ ກ່າວວ່າ ກົດໝາຍປະກັນ​ໄພ ​ສຸຂະພາບ​ລາຄາ​ຖືກ ແມ່ນຢູ່ທີ່ນີ້ ບໍ່ໄປໃສ. 
ໃນຄຳປາໄສ ​ປະຈຳ​ສັບ​ປະດາ​ ມື້​ນີ້ ປ. ບາຣັກ ໂອບາມາ ​​ຮ້ອງ​ການ​ຕັດສິນ ​​ຂອງ​ສານ​ສູງ​ສຸດ ກ່ຽວ​ກັບກົດໝາຍ ປະກັນ​ໄພ​ສຸຂະພາບ ​ລາຄາ​ຖືກວ່າ ​ເປັນ​ໄຊຊະນະ​ ຂອງຊາວອາ​ເມຣິກັນ.
ໃນຄຳປາໄສປະຈຳສັບປະດາ ໃນວັນເສົາມື້ນີ້ ປະທານາທິບໍດີ ບາຣັກ ໂອບາມາ ໄດ້ຮ້ອງການຕັດສິນ ຂອງສານສູງສຸດ ກ່ຽວ ກັບ ກົດໝາຍປະກັນໄພສຸຂະ ພາບລາຄາຖືກວ່າ ເປັນໄຊຊະ ນະຂອງຊາວອາເມຣິກັນ ທີ່ເຮັດວຽກໜັກຢູ່ໃນທົ່ວປະເທດຊຶ່ງ ຊີວິດການເປັນຢູ່ຂອງເຂົາເຈົ້າ ແມ່ນມີຄວາມປອດໄພຫລາຍ ຂື້ນ ຍ້ອນກົດໝາຍດັ່ງກ່າວ ກົດໝາຍປະກັນໄພສຸຂະພາບລາຄາຖືກ ກຳລັງເຮັດວຽກແລະຈະຢູ່ທີ່ນີ້ບໍ່ໄປໃສ ມາຮອດ ປັດຈຸບັນ ມີຊາວອາເມຣິກັນ ຫລາຍກວ່າ 16 ລ້ານຄົນທີ່ບໍ່ມີປະກັນໄພ ໄດ້ຮັບການຄຸ້ມກັນ ພາຍໃຕ້ກົດໝາຍດັ່ງກ່າວ ຊາວອາເມຣິກັນເກືອບນຶ່ງໃນສາມຄົນໃດ ທີ່ບໍ່ມີປະກັນໄພເມື່ອ ສອງສາມປີກ່ອນ ເວລານີ້ໄດ້ຮັບການປະກັນໄພສຸຂະພາບແລ້ວ ອັດຕາຜູ້ບໍ່ມີປະກັນໄພສຸຂະພາບ ໃນອາເມຣິກາ ແມ່ນຕຳ່ສຸດນັບແຕ່ພວກເຮົາໄດ້ເລີ້ມເກັບ ກຳບັນທຶກດັ່ງກ່າວ ດ້ວຍກໍລະນີດັ່ງກ່າວ ຢູ່ເບື້ອງຫລັງພວກເຮົາແລ້ວ ປະທານາທິບໍດີ ໄດ້ໃຫ້ການຢືນຢັນອີກຄັ້ງນຶ່ງ ຕໍ່ຄວາມໝາຍໝັ້ນຂອງທ່ານ ທີ່ຈະໃຫ້ຜູ້ຄົນມີປະກັນໄພ ເພີ້ມຂຶ້ນ ແລະເຮັດໃຫ້ການປິ່ນປົວສຸຂະພາບຢູ່ໃນສະຫະລັດ ດີຂື້ນຕື່ມ ແລະຖືກລົງກວ່າ ເກົ່າອີກ